# Joséphine Jobert

Joséphine Jobert (Paris, 1985eko apirilaren 24a) frantziar aktorea da. Death in Paradise telesailean Florence Cassell detektibe sargentuaren rola betetzeagatik da ezaguna.

## Biografia

Joséphine Jobert Parisen jaio zen artista familia batean. Ama, Véronique Mucret Rouveyrollis, argazkilaria, musikaria, idazlea, aktorea eta zinema zuzendaria da eta aita, Charles Jobert, kamaralaria eta argazki zuzendaria. Marlène Jobert aktorea izeba du eta Eva Green lehengusina.
1997. urtean Montrealera bizitzera joan zen familia eta han abeslari eta aktore izateko ikasketak egin zituen. Familiarekin batera hainbat bideo, webserie eta telesailetan hartu zuen parte.
20 urte zituela Frantziara itzultzea erabaki zuen aktore ibilbidea hasteko. 2008 eta 2014 artean Frantziako hainbat telesailetan hartu zuen parte. Ohiko pertsonaia izan zen Foudre eta Cut ! telesailetan, bakoitzean 100 kapitulutik gora eginez. 2008an Nos années pension telesaileko abestiarekin 15 astetan zehar Frantziako abestien zerrenden goialdean kokaturik egon zen. 2012 eta 2013 urteetan ama zuzendari zuen filmetan ere aritu zen.
2015 eta 2019 artean Death in Paradise telesaileko aktore bihurtu zen. Bigarren mailako pertsonaia izaten hasi zen baina ondoren protagonista bihurtu zen. 2021ean berriz itzuli zen telesailera.

## Filmografia
### Telebistan

| Urtea | Filma | Pertsonaia | Oharrak |
| 2007-2011 | Foudre | Alice Watson | 105 atal |
| 2008-2009 | Nos années pension | Amel Habib | 19 atal |
| 2010 | Mes amis, mes amours, mes emmerdes... | Lucie | atal bakarra |
| 2011 | Emma shine | Zoé | |
| 2013 | Alice Nevers : Le juge est une femme | Djamila | atal bakarra |
| 2013-2014 | Sous le soleil de Saint-Tropez | Roxanne | 19 atal |
| 2013-2015 | Cut ! | Victoire Vila | 109 atal |
| 2014 | Villa Karayib | Kannelle Benneteau De la Prairie | 1 eta 2 denboraldiak |
| 2015-2019, 2021-2022, 2024 | Death in Paradise | Florence Cassel sargentua | 51 atal |
| 2019 | Le temps est assassin | Maria Chiara Baldi | 4 atal |
| 2019 | Nina | | atal bakarra |
| 2020 | Avenue 5 | Bidaiaria | atal bakarra |
| 2022 | Concordia | | |
| 2024 | Saint-Pierre | Geneviève "Arch" Archambault | protagonista |

### Filmeak

| Urtea | Filma | Pertsonaia | Zuzendaria |
| 2012 | Enquête d'amour | Jo | Véronique Mucret Rouveyrollis |
| 2013 | Paroles | Esméralda | Véronique Mucret Rouveyrollis |
| 2016 | The Establishment | Rebecca Hart | Simon J. Knight |

## Erreferentziak

* 1 2 3 (Ingelesez) «BBC One - Death in Paradise - Florence Cassell» BBC (Noiz kontsultatua: 2020-03-01).
* 1 2 (Frantsesez) «Foudre - Joséphine Jobert : "Je passais les Noël avec Elsa et Eva Green"» www.purepeople.com (Noiz kontsultatua: 2020-04-01).
* ↑ (Ingelesez) «Josephine Jobert reveals REAL reason she left Death in Paradise» HELLO! 2019-02-19 (Noiz kontsultatua: 2020-04-01).
* ↑ (Frantsesez) F.P. (2014-07-08). «Joséphine Jobert (Cut) au casting de Meurtres au paradis (France 2)» www.programme-tv.net (Noiz kontsultatua: 2020-04-01).
* ↑ (Ingelesez) «Joséphine Jobert explains her Death in Paradise exit: "I quit the show for personal and professional reasons"» Radio Times (Noiz kontsultatua: 2020-03-01).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q2357605
* Multimedia: Joséphine Jobert / Q2357605